Indonesië: Dodetal styg ná aardbewing | Nuus24
Indonesië: Dodetal styg ná aardbewing
Drie sterf toe aardbewing Indonesië tref
Aardbewing ruk Indonesië; beskadig geboue
Djakarta – Die dodetal nadat 'n aardbewing van 6,2 Indonesië se Sulawesi-provinsie getref het, het tot vier gestyg, het plaaslike mediaberigte Sondag bekendgemaak. "Vier mense is dood terwyl een ernstige beserings opgedoen het. Elf ander mense is beseer," het 'n plaaslike weermagbeampte aan die staatnuusagentskap Antara gesê. Minstens 200 huise is deur die sterk aardbewing verwoes. Een van die dorpe wat die ergste deur die aardbewing geraak is, is steeds onbereikbaar weens grondstortings wat deur trillings veroorsaak is. Geen tsoenami-waarskuwing is deur Indonesië se meteorologie, klimatologie en geofisika-agentskap uitgereik nie. Die aardbewing het Saterdag om 16:41 (09:41 GMT) voorgekom. – Volg Nuus24 op Twitter.